SL
20.2.2023
Uradni list Evropske unije
C 63/47
Sklep Splošnega sodišča z dne 15. decembra 2022 – Leonardo/Frontex (Zadeva T-675/20) (1) (Dostop do dokumentov – Uredba (ES) št.
1049/2001 – Postopek za oddajo javnega naročila – Storitev zračnega nadzora – Sistem daljinsko pilotiranega zrakoplova – Zavrnitev dostopa – Predlog dveh glavnih strank za ustavitev postopka – Neobstoj umika tožbe – Učinkovito izvajanje sodne oblasti – Ustavitev postopka) (2023/C 63/60) Jezik postopka: italijanščina Stranki Tožeča stranka: Leonardo SpA (Rim, Italija) (zastopniki: M. Esposito, F. Caccioppoli in G. Calamo, odvetniki) Tožena stranka: Evropska agencija za mejno in obalno stražo (zastopniki: H. Caniard, T. Knäbe in W. Szmidt, agenti, skupaj z B.
Wägenbaurjem, odvetnikom)
Predmet Tožeča stranka s tožbo na podlagi člena 263 PDEU v bistvu predlaga razglasitev ničnosti odločbe Evropske agencije za mejno in obalno stražo (Frontex) z dne 5. oktobra 2020, s katero je agencija Frontex zavrnila potrdilno prošnjo za dostop do dokumentov, ki jo je tožeča stranka vložila v skladu z Uredbo Evropskega parlamenta in Sveta (ES) št.
1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).
Izrek 1.
Postopek s tožbo se ustavi. 2.
Družbi Leonardo SpA se naloži, da poleg svojih stroškov nosi tudi stroške, ki so nastali Evropski agenciji za mejno in obalno stražo (Frontex).
(1)
UL C 19, 18.1.2021.
Sklep Splošnega sodišča z dne 19. decembra 2022 – XH/Komisija (Zadeva T-522/21) (1) (Javni uslužbenci – Uradniki – Napredovanje – Napredovalno obdobje 2020 – Odločba o zavrnitvi spremembe spisa tožeče stranke Sysper 2 – Odločba o nenapredovanju tožeče stranke – Rok za vložitev pritožbe – Narava javnega reda – Začetek teka – Prošnja za brezplačno pravno pomoč – Prekinitev rokov – Izračun roka – Prepoznost – Nepredvidene okoliščine ali višja sila – Opravičljiva zmota – Nedopustnost) (2023/C 63/61) Jezik postopka: angleščina Stranki Tožeča stranka: XH (zastopnica: K. Górny-Salwarowska, odvetnica) Tožena stranka: Evropska komisija (zastopniki: M. Brauhoff, L. Hohenecker in L. Vernier, agenti)
Predmet Tožeča stranka s tožbo na podlagi člena 270 PDEU predlaga, prvič, razglasitev ničnosti odločbe Evropske komisije z dne 24. novembra 2020 o zavrnitvi spremembe njenega spisa Sysper 2, ki je bila potrjena z odločbo z dne 16. junija 2021 o zavrnitvi njene pritožbe, drugič, razglasitev ničnosti odločbe Komisije z dne 12. novembra 2020, da se njeno ime ne vpiše na seznam uradnikov, ki so napredovali v letu 2020, ki je bila potrjena z odločbo z dne 8. junija 2021 o zavrnitvi njene pritožbe, in tretjič, povrnitev utrpele škode.